open-index/open-wikipedia-markdown huggingface dataset:
Nas Achnas

**Nas Achnas** (lahie di Padang Panjang, Sumatera Barat, 1926 – maningga di Jakarta, 5 Agustus 2005, pado umua 79 taun) adolah saurang panulih carito dan sutradara film Singapura Jo Malaysia. Salain tu inyo pulo dikana sabagai palukih dan pambuek komik.

## Kahidupan
Pada maso Agresi Militer Balando di Sumatera, Achnas pai marantau ka Malaysia. Disinan inyo mamperkenalkan sani mambuek komik dan mambarikan palatihan garatih teknik-teknik manggamba komik.

Pado taun 1949, inyo pai ka Jakarta dan bakarajo pado parusahaan film Ratu Asia Film Company. Di parusahaan ko inyo batugaih sabagai panulih carito. Sataun kamudian inyo marantau ka Singapura dan bagabuang jo Nusantara Film. Malalui parusahaan iko inyo manyutradarai film partamonyo nan bajudula *Palangi*. Salain diparankan dek Ismail Kasim, Nona Asiah, dan Eloni Hayat, film iko pulo manggunokan lata musik karya Zubir Said.

Taun 1959 Nas marilih film *Rahsia Hatiku* di Malaysia. Film iko diparankan dek Sharifah Hanim, Maznah Ahmad, dan Mariati Abdul Rahman. Salain manjadi sutradara, Nas juo manulih babarapo judua film, yakni *Panglima Besi* (1964), *Pontianak Gua Musang* (1964), dan *Boneka Permata* (1975). Pado taun 1961, inyo manulih buku nan bajudua *55 Paribahasa Modern*. Buku iko barisi kumpulan paribahaso-paribahaso masarakaik Malayu.

## Kaluargo
Nas manikah jo Ida Lochfiah, saurang gadih Mandailing. Dari parnikahannyo tu inyo dikaruniai Ampek urang putri, Geni, Nan, Leni, jo Ken. Putri katigonyo Nan Achnas, mangikuti jajaknyo manjadi saurang sutradara film.

## Filmografi
* Pelangi (1950)
* Pachar Puteh (1952)
* Dian (1952)
* Angin Berpesan (1954)
* Kuala Deli (1955)
* Rahsia Hatiku (1959)
* Asmara Kirana (1971)
* Dosa Remaja (1973)
* Bunga Mas (1973)
* Jantina (1974)
* Mastura (1974)
* Loceng Maut (1976)

## Rujuakan
Pulau Sikuai

**Pulau Sikuai** marupokan salah satu pulau nan talatak di sisi barat pulau Sumatera. Sacaro administrasi pamarintahan, pulau ko masuak ka dalam wilayah kecamatan Bungus Teluk Kabung, kota Padang, provinsi Sumatera Barat, Indonesia.

Pulau ko talatak sakita satangah mil lauik dari pusaik kota dan dapaik dicapai jo manggunokan transportasi lauik sarupojo kapal, malalui palabuhan Muara dalam wakatu tampuah sakita 45 minik  dari darmago Airud Bungus dalam wakatu tampuah sakita 35 minik.

## Geografi
Pulau Sikuai mamiliki lueh sakita 44.4 Ha, tamasuak pulau bariklim tropis sapanjang taun jo pantai pasie putiah dan masih mamiliki hutan tropis nan alami.

Sabagai daerah tujuan wisata, pamarintah daerah satampaik bakarajo samo jo pihak swasta, talah mamfasilitasi pulau ko jo hotel resort babintang tigo. Sakita 2.4 Ha dari laweh pulau ko talah digunokan sabagai kawasan resort sadangkan sisonyo masih barupo kawasan hutan jo pantai. Hotel resort di pulau iko manyadiokan 54 buah cottage, restoran, ruangan untuak rapat, dan kolam ranang, walaupun jo tarif seo cukuik maha, namun pangunjuang dapek manikmati kaindahan pantai jo mangitari pulau atau manjalajahi hutan alam sampai panjaik tabiang ataupun wisata bahari.

## Rujuakan

## Pranala lua
* (Indonesia) Situs web resmi Kota Padang 
* (Inggirih) (Indonesia) New Sikuai Island Resort 
* (Inggirih) Best destinations of 2010
* (Indonesia) Pulau Sikuai, Membuai tetapi Terbengkalai
Pulau Pasumpahan

**Pulau Pasumpahan** adolah sabuah pulau nan talatak di parairan kacamatan Bungus Teluk Kabung Kota Padang provinsi Sumatera Barat, Indonesia. tanamo dek kaindahan lauiknyo mambuek pulau ko mulai dikana dek wisatawan lokal dan internasional.

Pulau Pasumpahan barado sakita 200 meter dari Pulau Sikuai. Pulau ko mamiliki objek wisata pantai pasie putiah jo tarumbu karang nan masih tajago.

Pulau ko diharokkan akan manjadi daerah tujuan wisata unggulan di provinsi Sumatera Barat. Pulau ko talatak di sabalah barat Pulau Setan Kete, untuak manampuah pulau ko mamakan wakatu 10 minik dari Sungai Pisang jo mesin 45 PK.

kaunggulan wisata bawah lauik di kawasan wisata bahari pantai barat Kota Padang adolah kawasan ekosistem tarumbu karang nan tadapaik hampie di satiok pulau, di antaranyo di Pulau Gosoang. Salain dari tarumbu karang babagai janih ikan karang/ikan-ikan hias pulo sangaik menarik untuak dinikmati dek wisatawan. Di parairan Kota Padang ditamukan 21 janih ikan kepe-kepe nan didominasi dek Chaetodon trifascialis. Lokasi-Iokasi panyalaman nan sudah mulai dipasakan pado wisatawan antaro lain Pulau Sironjong, Pulau Ular, Pulau Sirandah, dan Pulan Pandan.

Pasumpahan kini sadang dikambangkan sabagai objek wisata nan di unggulkan di daerah sumatera barat. Fasilitas pandukuang untuak tu tangah dibangun di pulau ko.

## Pranala luar
* Situs web resmi Kota Padang 
* (Indonesia) (Inggirih) Dinas Kebudayaan dan Pariwisata Kota Padang
Nan Achnas

**Nan Triveni Achnas** labiah dikenal dangan **Nan Achnas**, adolah sutradara jo produser padusi asal Indonesia. Karya filmnyo banyak mandapekkan panghargoan di babagai festival film international.

## Latar balakang
Nan Achnas, dilahiekan di Singapura kamudian tumbuah gadang di Kuala Lumpur. Ayahnyo banamo Nas Achnas, urang Minangkabau asa Padangpanjang nan bakarajo sabagai sutradara film di Singapura jo Malaysia. Sadangkan ibunyo Ida Lochfiah, barasa dari etnis Mandailing.

## Karier
Basamo dangan Riri Riza, Mira Lesmana, jo Rizal Mantovani mambuek sabuah film nan bajudua *Kuldesak* pado taun 1998. Taun 2001, mambuek film *Pasir Berbisik* nan mandapekkan salapan panghargoan dari babagai Festival Film International, antaro lain Rotterdam International Film Festival, Pusan International Film Festival, Seatle International Film festival, Deauville International Film festival - Perancis, Asian Pasific International Film Festival, dll.

Salanjuiknyo pado taun 2003, inyo mambuek film Bendera nan mandapekkan panghargoan di Tokyo International Film Festival. Film terbarunyo dangan judul The Photograph di rilis taun 2007, skenarionyo mandapekkan ampek *grant* dari Fond Sud-Pemerintah Perancis, Goteborg International Film festival, Prince Claus Award-Balando, jo Locarno International Film Festival.

## Kagiatan lain
Inyo pulo masih maajar di Fakultas Film dan Televisi Institut Kesenian Jakarta.

## Filmografi

### Sutradara
* Kuldesak (1998)
* Pasir Berbisik (2001)
* Bendera (2003)
* The Photograph (2007)

### Produser
* 3 Doa 3 Cinta (2008

## Rujuakan
Jajang C. Noer

**Jajang C Noer** (lahir jo namo **Lidia Djunita Pamoentjak**, juo dikenal jo namo **Jajang Pamuntjak**; lahia di 28 Juni) adolah saurang sutradara jo aktris film asa Indonesia badarah Minangkabau Inyo Juo adolah putri tungga dari tokoh nasional pergerakan kemerdekaan Indonesia Nazir Datuk Pamoentjak.

Jajang C. Noer adolah pamanang Festival Film Indonesia taun 1992 dalam kategori Aktris Pendukung Terbaik malalui film *Bibir Mer*. Suaminyo adolah Arifin C. Noer, sutradara film asa Indonesia nan maningga dunia pado Mei 1995.

## Filmografi

### Film

### Televisi

## FTV
* Ketupat Dan Tangisan Ibu (2017)

## Prestasi
* Aktris Pembantu Terbaik Piala Citra FFI 1992 (Bibir Mer)
* Drama Seri Terbaik Piala Vidia 1997 (Bukan Perempuan Biasa)
* Aktris Terbaik Cinefan Award 2002 (Eliana Eliana)
* Nominasi Supporting Actress MTV Indonesia Movie Award 2004 (Biola Tak Berdawai)
* Nominasi Aktris Terbaik FFI 2004 (Eliana Eliana)
* Nominasi Aktris Pembantu Drama Lepas, Piala Vidia 2005 (Senyum Untuk Dessy)
* Nominasi Aktris Terbaik IMA 2007 (Berbagi Suami)
* Nominasi Aktris Terbaik FFI 2010 (7 Hati 7 Cinta 7 Wanita)
* Nominasi Aktris Terbaik IMA 2011 (7 Htai 7 Cinta 7 Wanita)
* Nominasi Aktris Terbaik Piala Vidia FFI 2011 (Sandal Butut)
* Aktris Terbaik IKJ Award 2012
* Pemeran Utama Wanita Terunggul, Apresiasi Film Indonesia 2012 (Mata Tertutup)
* Aktris Pemeran Utama Terpilih, Piala Maya 2012 (Mata Tertutup)
* Piala Citra FFI 2013, Aktris Pendukung Terbaik (Cinta Tapi Beda)
* Nominasi Piala Maya 2013, Aktris Pendukung (Rumah & Musim Hujan)
* Pemeran Pendukung Wanita Terbaik Versi Tempo 2014
* Nominasi Pemeran Pendukung Wanita Terbaik FFI 2015 Toba Dreams

## Liek pulo

## Pranala luar
* (Inggirih)  pado Internet Movie Database.
* Hanya Jajang C Noer Yang Bisa Begini
Tekwan

**Tekwan** adolah sajinih sup ikan nan marupoan salah satu edangan khas Palembang, Indonesia. Adonan dagiang ikan dibuek bulek-bulek, tabuek dari campuran tapioka jo ikan nan sarupo jo pempek. Adonan dipotong ketek-ketek dan diagiah kuah udang nan babumbu kusuih, disajian jo bihun, jamua, bangkoang jo potongan bawang goreang, seledri jo daun bawang. Di babarapo tampek diagiah juo jo udang ka dalamnyo.

## Caliak juo
* Daftar edangan ikan

## Rujuakan
Taluak Babi

**Taluak Babi** adolah sabuah taluak ketek nan talatak di pantai selatan Kuba. Pado taun 1910, taluak ko tamasuak dalam Provinsi Santa Clara jo manjadi bagian dalam Provinsi Las Villas pado taun 1961. Sasudah itu, Taluak Babi masuak ka Provinsi Cienfuegos kutiko anam provinsi asli di Kuba diubah manjadi ampek baleh provinsi.

Taluak Babi barado sakita 30 kilometer dari Jaguey Grande, 70 kilometer dari sabalah barat Kota Cienfuegos jo 150 kilometer dari sabalah tenggara ibukota Havana. Di sabalah barat taluak tadapek terumbu karang di sakaliliang rawa Zapata, bagian dari samananjuang Zapata. Samantaro itu, di sabalah timur babateh jo lahan nan baisi bakau sarato daerah rawa nan laweh di sabalah utara jo timur. Di sabalah utara taluak ado juo kampuang Buena Ventura nan badakek jo Playa Larga (Pantai Panjang) jo di sabalah tenggara ado Playa Giron (Pantai Giron) nan dinamoi dari saurang bajak lauik Parancih Gilberto Giron. Playa Larga jo Playa Giron adolah tampek pandarekan untuak pasukan Kuba nan sadang balaya dalam pangasiangan pado kajadian Invasi Taluak Babi, sabuah invasi nan dilakuan pamerentah Amerika Sarikat untuak mangguliangan pamerentahan Pardana Mantari Fidel Castro pado April 1961.

## Rujuakan
Mahathir Mohamad

**Tun Datuk Seri Dr. Mahathir bin Mohammad** () nan dijuluaki **Dr. M**, adolah saurang politikus Malaysia. Baliau adolah Pardana Mantari Malaysia kaampek, manjabaik sajak 16 Juli 1981 hinggo 31 Oktober 2003. Di bawah kapamimpinannyo Malaysia mangalami modernisasi nan pasek jo manikmati kamakmuran di sagalo lapisan masarakaik.

Mahathir dilahiakan di Lorong Kilang Ais, Sabarang Perak, Alor Setar, Kedah. Mahathir marupoan anak kasambilan dari pasangan Mohamed Iskandar jo Wan Tempawan Wan Hanapi.

Mahathir pansiun pado 31 Oktober 2003 dan maangkek Abdullah Ahmad Badawi sabagai Wakil Pardana Mantari manggantikannyo.

Mahathir Mohamad baranti sabagai PM Malaysia dan digantikan dek Abdullah Ahmad Badawi pado 31 Oktober 2003.

## Karitik
Baliau rajin mampromosikan nagaranyo sabagai nagara Islam dangan manyatokan, "UU Islam atau ukum sarak ditagakkan di Malaysia dangan mamparetongkan kaadaan nagara nan majemuk kabaragamannyo dan kaadilan nan manjadi bagian pokok dalam UU Islam." Baliau pulo marujuak Daulah Islam di Kordoba, Spanyol nan masarakaiknyo majemuk. Meski baitu kanyataannyo indak damikian. Praktik kaidupan kapitalisme-sekularisme batabaran di sinan dangan alek taun baru dangan panari bapakaian minim di klub-klub malam takana di Kuala Lumpur. Ado pulo tampek judi di Genting Highlands. Malaysia indak mawajibkan muslimahnyo mamakai jilbab. Salain tu tokoh pantiang dan panguasonyo manulak anggapan baso nagaranyo iolah nagara Islam, sarupo Tunku Abd. Rahman Putra, bapak kamardekaan Malaysia.

## Satalah mundur manjabaik
Baliau mangaku kacewa talah mamiliah Abdullah Ahmad Badawi sabagai pamimpin UMNO dan Pardano Mantari untuak manggantikannyo. Kritikan samakin padeh dan barujuang sulik disalasaikan. Koran *The Star* mangutip panyataannyo pado 27 Juli 2006 manganai karajo barunyo salain mangkaritik. Baliau mambuko toko roti banamo *The Loaf* di Langkawi, Malaysia. *The Loaf* marupoan usao patuangan jo parusaoan Japang. Baliau mamacik 51 persen saham ateh namo M&M Consolidated Resources Sdn Bhd. Toko rotinyo barancano mambuko cabang di Kuala Lumpur, Phuket, jo Singapura. Sabalun tajun ka politik, baliau alah manjalanan usao klinik kasehatan jo pompa bensin.

Baliau mangumumkan pangunduran diri dari UMNO pado 19 Mei 2008 untuak manakan Badawi supayo Badawi ikuik mundua pulo dari jabatannyo.

## Pautan lua
* (Inggirih) Blog resmi Mahathir Mohamad
* (Malayu) Institut Pemikiran Tun Dr Mahathir 
* (Inggirih) http://www.tunmahathir.com 
* (Inggirih) Islam the Misunderstood Religion by Dr. Mahathir Mohamad 
* (Malayu) Biografi
Taman Nasional Kinabalu

**Taman Nasional Kinabalu** talatak di nagara bagian Sabah, Malaysia. Wilayahnyo didominasi dek Gunuang Kinabalu satinggi 4.905 meter nan marupokan salah satu gunuang tatinggi .Taman nasional ko dirancang sabagai pusek kabaragaman tanaman untuak wilayah Asia Tenggara karano sangaik kayo jo spesies flora jo fauna sarupo flora dari Himalaya, China, Australia, Malaysia, sarato flora pan tropis.
Berkas:Mount Kinabalu.jpg|Gunuang Kinabalu


## Sijarah
Taman Nasional Kinabalu didirian pado taun 1964 manyusua ditutuiknyo Taman Nasional Sabah pado tahun1962. Pado taun 1944, urang-urang Japang mamindahkan 2.400 tahanan asa Australia jo Inggris dari parang Sandkan Ka Ranau nan jaraknyo sakita 240&nbsp;km. Hanyo ado anam urang tahanan nan hiduik diantaronyo Mayor Carter. Salapeh maso parang, Mayor carter mambantuak Komite Memorial Kinabalu sabagai monumen kemanusiaan dan fasilitas untuak manikmati kaindahan alam Sabah. Lalu disusua jo duo ekspedisi dek Profesor Joh Corner untuak manajalajahi pagunuangan jo cagar alam ko untuak malinduangi Kinabalu. Pado taun 1964 taman nasional ko pun dipalueh labiah dari 711&nbsp;km.

## Kabaragaman Biota
Lueh Taman Nasional Kinabalu ko sakita 75.370 hektar, nan tadiri dari tigo gunuang utamo iyolah Gunuang Kinabalu satinggi 4.095 m, Gunuang Tambuyukon satinggi 2.579 m, jo Gunuang templer nan tingginyo 1.133 m. Topografi utamo di Taman Nasional ko adolah dataran tinggi, banda, sungai, sungai ketek jo aia tajun, sumber aia angek, guo-guo(guo Paka jo guo kalilawa di Poring) sarato lempengan granit nan alah manjadi ciri khas lereang-lereang puncaknyo. Sunga-sungai nan malewati cagar alam ko diantaronyo Sungai Liwagu, Sungai Ulu, Sungai Mesilau, Sungai Kolopis, Sungai Kibutan , jo sungai Silau Silau.

Wilayah ko baiklim tropios basah, rato-rato curah hujan 2.380&nbsp;mm per tahun.

## Flora dan Fauna Kinabalu
Kitayama, peneliti dari Japang alah mandaftarkan 18 tipe vegetasi alam di taman nasional ko. Hutan hujan dataran randah tropis jo hutan hujan montane tropis marupokan vegetasi nan mandominasi wilayah ko. Gunuang Kinabalu diyakini mamiliki tanaman nan paliang baragam jo kayo di dunia. Contoh , Bungo Raflessia juo hiduik di taman nasional ko.

Fauna nan hiduik disiko sangaik baragam , saketeknyo tadapek 90 spesies mamalia dataran randah jo 22 spesies mamalia montane nan dilaporkan hiduik disiko. Jumlah spesies katak nan ado disiko sakita 61 jenis. Samantro kupu-kupu mancapai 90 jenis.

Di kawasan ko hiduik 40 spesies ikan dari sambilan familia. Ikan nan paliqang acok ditamuan adolah *Gastromyazontildae* nan paliang acok ditamuan di ateh batu karikia di sungai sungai pagunuangan janiah di cagar alam ko. Total tadapek 326 spesies buruang nan dibagi dalam ampek kategori: spesies zona sub alphine, montane endemis, montane non endemis, jo spesies dataran randah. Spesies Kalimantan nan endemis sarupo buruang pangicau Kinabalu Friendly hanyo ditamukan di Gunuang Kinabalu dan Trus Madi

## Rujuakan
Fatehpur Sikri

**Fatehpur Sikri** dibangun pado abaik ka-16 dek Kekaisaran Akbar. Kota iko samulo marupokan ibukota Kakaisaran Mughal, namun hanyo batahan 10 taun sajo. Kompleks kuil jo monumen, sadonyo dibangun jo arsitektur nan sarupo jo musajik tagadang di India, Musajik Jamaa.
Berkas:Fatehpur Sikri 0003.jpg|Fatehpur Sikri


## Sijarah
Ide pambangunan kota iko bamulo dari petuah Salim Chisti kapado Rajo Akbar bahasonyo putra mahkota dari Rajo Akbar akan lahia di Sikri, 40&nbsp;km sabalah barat daya Agra. Katiko pituah tu tabukti kabanarannyo,pado tahuin1569 Rajo Akbar mendeklarasikan Kota Sikri sabagai ibukota. Rajo Akbar juo manambahkan kato Fatehpur nan bararti "kamanangan". Sakita satu dekade, kompleks istano nan megah dibangun disiko.

## Asal-usul wilayah Sikri
Sikri barado di tapi sabuah danau di dataran tinggi Vindhya. Situs prasejarah nan dakek jo sumber aia malimpah, hutan jo bahan matah iko sangaik ideal untuak dijadikan kawasan hunian dek manusia purba. Guo-guo jo lukisan dinding banyak ditamukan disiko. Gerabah kuniang tua kaamehan paninggalan taun 2000 SM jo pakakeh bawarna kulabu (1200-800 SM ) juo banyak ditamukan di tampek iko.

Sikri juo disabuikan di Kitab Mahabhrata sabagai Kota Saik nan diartikan " kawasan nan dikaliliangi aia". Sabuah prasati nan ditamukan tapaek pado prasati Jaina Saraswati(1067) manyabuikan tampek iko sabagai "Sekrikya"

## Bangunan-bangunan di Fatehpur Sikri
Di Fatehpur Sikri badiri saluruah limbago-limbago Karajaan Mughal sarupo Ibadat Khanah, Din Illahi, Tarikh Illahi, Jarkha Darshan, doktrin Sulh I Kul, sarato limbago parlinduang seni jo sastra lokal. Sikri marupokan kota partamu Dinasti Mughal nan didirian sacaro tarancano. Lereng kotanyo dimanafaaikan untuak mambangun kompleks sarupo Masjid Jumat, Buland Darwaza, Pusaro Syekh Salim Chisti, Khas Mahal, Shahi Bazar, Mina Bazar, Panch Mahal, Khwabgah, Diwan I Khas, Anup Talao, Chaupar jo Diwan I Amm. 
Berkas:Salim Chisti Tomb.JPG|Makam Syekh Salim Chisti


Saluruah bangunan di Fatehpur Sikri dibangundari batu kasih sirah  , susunan siku panopan, tonggak-tonggak, tiang langkuang ornamental, rusuak jo chhajas, jharokhas, chhatris, chhaparkats dan lain-lain. Gaya bangunannyo mamadukan antaro elemen Islam India jo arsitekstur lokal.

Bangunan utamo dari kota iko adolah Musajik Jamaa. Arsitekturnyo banyak mamakai dekorasi dari ide Kbar sarupoi motif bungo taratai, chatris, jo pohon kahidupan. Diantaro bangunan musajik tadapek makam Syekh Salim Chisti nan bawarna putih.

Namun satalah Rajo Akbar maningga pado taun 1585, Fatehpur Sikri ditinggakan dek panduduaknyo.

## Rujuakan
Batu basurek Vo Canh

**Batu basurek Vo Cahn** adolah batu basurek dalam bahaso Sanskerta nan tatuo di Asia Tenggara, nan ditamuan pado taun 1885 di desa Vo Cahn, sakita 4&nbsp;km dari kota Nha Trang, Vietnam. Batu basurek ko babantuak tugu batu satinggi 2,5 m, dima katigo sisinyo nan indak rato batulih barih-barih kalimaik isi batu basurek tu.

Pado batu basurek ko lai disabuik namo surang rajo, iyolah Rajo Sri Mara. Manuruik analisa paleografi, batu basurek ko dibuek dek panguaso katurunannyo, pado sakita abaik ka-2 atau ka-3 Masehi. Masih tadapek pabedoan pandapek apokoh batu basurek ko panginggalan kabudayaan Lin-yi, Champa, ataukah Funan.
George Coedès manyabuikan kamungkinan baso Sri Mara ko samo jo Fan Shih Man (k. 230 M), nan badasa dek kronik Cino adolah salah surang panguaso Funan. Batu basurek Vo Canh ko manurik Coedès adolah bukti ateh proses Indianisasi galombang patamo di Asia Tenggara.

Saaik ko, batu basurek Vo Canh tasimpan di Museum Nasional Sejarah Vietnam di kota Hanoi, Vietnam.

## Naskah
Naskah babahaso Sanskerta nan tatulih pado batu basurek ko lah banyak mangalami karusakan. Dari katigo sisi tugu batu basurek ko, pado sisi patamo saindaknyo anam barih patamo alah ampia ilang samo sakali, dan baitu juo dalapan barih patamo pado sisi kaduo. Pado sisi katigo, bahkan anyo babarapo aksara sajo nan masih dapek tabaco.

Bagian-bagian naskah nan masih dapek tabaco manganduang kalimaik-kalimaik sbb.:
* *"karunia untuak para mukaluik"*
* *"para pandeta, tantu sajo, nan alah maminum amerta dari baratuih-ratuih sabda rajo"*
* *"hiasan... nan karanonyo marupoan sukacita kaluargo puti dari cucu Rajo Sri Mara... alah dinobatkan"*
* *"mareka nan duduak di ateh singgasana"*
* *"yaitu nan aruih dikarajoan jo perak atau ameh"*
* *"harta benda"*
* *"samua nan disadioan dek den sabagai surang nan baiak jo baguno"*
* *"mantari den Vira"*
* *"parentah nan mambao kasejahteraan para mukaluik, dari nan tabaiak di antaro duo *karin*, kapaian jo kadatangan dunia ko"*
Panyabuikan ".. *sukacita kaluargo puti dari cucu Rajo Sri Mara*.." mungkin manandoan adonyo sistem matrilineal, nan mawarihkan harta kapado karabaik padusi. Kato *karin* dapek baarti "gadiang" atau "pajak", nan di siko mungkin sajo baarti sang rajo surang pamurah.

Panggunoan istilah dalam bahaso Sanskerta tatantu pado naskah batu basurek, manuruik Jean Filliozat, manunjuakan kamungkinan baso carito Ramayana karya Valmiki alah taseba di Samenanjung Indocino pado saaik dibueknyo batu basurek ko. Istilah kaagamoan Hindu nan digunoan pado batu basurek, dipakiroan baasa dari maso pra-purana.

## Caliak pulo
* Batu basurek Dong Yen Chau
* Daftar batu basurek di Nusantara

## Rujuakan
Urang Amis

**Urang Amis** (Cino: 阿美族; pinyin: *āměi-zú*; disabuik juo **Ami** atau **Pangcah**) adolah suatu kalompok etnis Austronesia nan marupoan panduduak asali Taiwan. Bahaso urang Amish disabuik juo bahaso Amis, nan tamasuak rumpun bahaso Austronesia. Urang Amis adolah satu dari anam baleh panduduak asali satampek nan disabuik juo aborigin Taiwan. Wilayah tradisional urang Amis maliputi ngarai panjang antaro Pagunuangan Tangah jo Pagunuangan Pantai (Lambah Huatung), dataran randah pasisia Pasifik di timur inggo ka Pagunuangan Pantai jo Samananjuang Hengchun.

Pado taun 2014, jumalah panduduak Amis lah mancapai 200.604 jiwa. Jumalah ko mancapai labiah kurang 37,1% dari kasaluruahan panduduak asali Taiwan, mambueknyo jadi salah satu kalompok panduduak asali tagadang. Urang Amis umumnyo bakarajo sabagai nalayan dek iduiknyo di pasisia pantai. Ubuangan kakarabatan tradisionalnyo basipaik matrilineal. Kampuang tradisional Amis sacaro relatif cukuik gadang kok babandiang jo kalompok panduduak asali Asia lainnyo, biasonyo antaro 500 inggo 1.000 jiwa. Pado maso kini di Taiwan, urang Amis marupoan mayoritas "panduduak asali urban", nan lah mangambangan banyak komunitas-komunitas urban di saluruah pulau tu. Dalam dekade taakia, urang Amis lah manikah sacaro eksogami jo panduduak Han Taiwan sarato jo panduduak asali lainnyo.

## Identitas jo klasifikasi
Urang Amis sacaro umum maibau diri surang jo namo *Pangcah*, nan aratinyo "manusia" atau "urang awak surang." Walaupun baitu, istilah *Amis* labiah acok dipakai di maso kini di Taiwan. Kato *amis* baarati "utara." Alun ado pasatujuan di antaro lingkuangan akademis ba'a kato "Amis" awanyo dipakai untuak maimbau urang Pangcah. Suatu pandapek manyangko baso namo tu awanyo dipakai dek urang Puyuma untuak maimbau urang Pangcah, dek urang Pangcah iduiknyo di sabalah utara urang Puyama. Pandapek lainnyo adolah baso urang Pangcah nan iduik di Dataran Taitung manyabuik diri surang "Amis" dek karano niniak muyangnyo datang dari arah utara. Panjalehan taakia tu tacatat dalam *Banzoku Chōsa Hōkokusho*, manandoan baso kamungkinan nan awanyo diklasifikasikan dek para antropologis adolah urang *Amis Falangaw*, iyolah kalompok Amis nan batampek tingga di Chenggong inggo Dataran Taitung. Karabaik tadakek sacaro genetik kalompok tu adolah urang Pilipino.

Manuruik *Taiwanese Aboriginal History: Amis*, urang Amis dapek dikalompokkan jadi limo kalompok, sbb.:

* *Kalompok utara* (batampek di Chihlai/Dataran Hualien)
* *Kalompok tangah* (batampek sabalah barat Pagunuangan Pantai)
* *Kalompok pasisia* (batampek sabalah timur Pagunuangan Pantai)
* *Kalompok Falangaw* (batampek di Chenggong jo Dataran Taitung)
* *Kalompok Hengchun* (batampek di Samananjuang Hengchun)

Paralu diparatian baso klasifikasi tasabuik, walaupun lah ditarimo sacaro umum, anyo marupoan pambagian badasa tampek geografis jo migrasi etnisnyo sajo. Pambagian ko indak mancocokan jo babagai pabedoan budaya, bahaso jo bantuak tubuah urang-urang tu.

## Caliak juo
* Taiwan

## Rujuakan
Kuil Ananta Vasudeva

**Kuil Ananta Vasudeva** adolah kuil Hindu untuak mamuja Sri Krishna, salah satu *[[avatar]]* (penjelmaan) dari Dewa Wishnu, nan talatak di Bhubaneswar, ibukota nagara bagian Odisha, di India. Kuil ko dibangun pado abaik katigobaleh, di ma tadapek tigo *murti* (patuang) nan disambah di siko, iyolah Krishna, Balarama, jo Subhadra. Patuang Balarama tagak di bawah ula bakapalo tujuah, patuang Subhadra kaduo tangannyo mamaciak pariuak intan pamato jo bungo taratai, jo kaki kirinyo di ateh pariuak intan pamato lainnyo, samintaro Krishna mamaciak gada (pantuangan), *[[Chakra Sudarshana|chakra]]*, bungo taratai, jo tarompet sipuik. Kuil ko dibangun pado maso Chandrika Devi anak Rajo Anangabhima III, iyolah pado maso pamarentahan Rajo Bhanudeva dari Dinasti Ganga Timua.

## Legenda
Dipakiroan baso awanyo ado ciek patuang Dewa Vishnu nan disambah di tampek nan kini dibangun kuil gadang Ananta Vasudeva ko, nan baru dibangun pado abaik ka-13 M. Pado abaik ka-13, Ratu Chandrika dai Dinasit Ganga Timua bakainginan untuak mambangun kuil nan baru - iyolah kuil Ananta Vasudeva di tampek ko. Dipakiroan baso ado kuil kuno di ma patuang Dewa Vishnu sabalunnyo ditampekkan. Sasudah tu, Wangsa Maratha nan mangambangkan kakaisarannyo inggo ka batang aia Mahanadi maadoan renovasi labiah lanjuik kuil Vishnu di Bhubaneswar ko pado akia abaik ka-17.

## Arsitektur
Bantuak kuil ko ampia samo jo Kuil Lingaraja, namun tadapek patuang-patuang nan basipaik *[[waisnawa]]* (baubuangan jo Dewa Wisnu). Kuil ko punyo babarapo *[[shikhara]]* (manara kuil) ketek nan mambantuak jalua mambujua, sarupo jo di Kuil Lingaraja, pabedoannyo adolah jumalah *shikhara* nan mambantuak jalua mambujua ko anyo tigo. Patuang-patuang di dindiang-dindiang lua babedo juo pado satiok kuil di Bhubaneswar. Sabagian gadang patuang padusi di dindiang-dindiang kuil hiasannyo talalu balabiahan sarato kurang kakhasannyo.

## Pabedoan jo Kuil Jagannath Temple, Puri
Patuang-patuang nan ditamuan di *[[Garbhagriha|garbhagrha]] *(ruangan suci) di kuil ko struktur tubuahnyo samparono indak sarupo jo patuang-patuang di kuil Vishnu lainnyo di Odisha, iyolah Kuil Jagannath, Puri. Patuang-patuang suci (*shrimurtis*) di siko tabuek dari batu granit itam, bukan dari kayu sarupo nan ditamuan di di kuil Puri. Kuil ko adolah asa kota Bubaneshwar disabuik jo namo *Chakra kshetra* (tampek balingka), sadang Puri dinamoi *Shankha kshetra* (tampek malangkuang).

## Galeri

Image:View_of_Ananta_Vasudeva_Temple_from_Bindusagar_-_July_2007.jpg|Pamandangan Kuil Ananta Vasudeva dari Bindusagar
Image:Ananta vasudeva temple 2.jpg|Pamandangan Kuil Ananta Vasudeva pado 1869
Image:Mahaprasad in ananta vasudeva.jpg|Mahaprasad (sasajian pasambahan) pado Kuil Ananta Vasudeva


## Rujuakan
Watuagung, Tuntang, Semarang

**Watuagung** adolah sabuah desa nan ado di kecamatan Tuntang, Kabupaten Semarang, Provinsi Jawa Tengah, Indonesia.

## Rujuakan
Urduja

**Urduja** (k. 1350–1400 M) adolah namo surang puteri rajo nan pandai baparang, anak dari rajo Tawalisi. Namo putri ko tasabuik dalam kitab *[[Ar-Rihlah]]* karangan patualang bangsa Arab asa Maroko, Ibnu Batutah.

## Catatan ''Ar-Rihlah''
Dalam kitab *Ar-Rihlah* tasabuik baso satalah ka Samudera Pasai jo Jawa, kapa Ibnu Batutah jo rombongannyo singgah ka Tawalisi, sabuah tampek nan dipakiroan barado di Lauik Cino Salatan. Rajo Tawalisi punyo sabana banyak parau jung, nan dipakainyo untuak parang malawan sarangan dari rajo Cino, inggo tacapai padamaian antaro kaduonyo. Banda palabuahan Tawalisi banamo Kaylukari, nan adolah salah satu kota gadang di karajaan ko.

Banda palabuahan Kaylukari barado di bawah kakuasoan putri rajo Tawalisi, iyolah Urduja. Putri ko pandai baparang, manunggang kudo, sarato punyo pasukan jo panasihaik nan tadiri dari urang-urang padusi. Sasuai jo adaik kabiasoan karajaan tu, inyo pun maundang Ibnu Batutah jo rombongannyo untuak turun dari kapa jo datang ka jamuan makan basamo. Dalam patamuan nan tajadi, Urduja bacakap ka Ibnu Batutah mamakai bahaso Turki. Putri banyak batanyo manganai kaadoan tampek-tampek nan lah dikunjuangi dek Ibnu Batutah sabalunnyo.

Ibnu Batutah manulih baso nyo mandapek banyak adiah dari putri ko sabalun malanjuikan balayia ka Cino, nan antaro lain barupo jubah, bareh sabanyak duo pikua gajah, duo kabau, sapuluah kambiang, ampek paun sirup, sarato ampek guci gadang sipadeh, marica, limau, jo mangga nan kasadonyo lah diasinan.

## Pandangan kritis
Para ahli alun samo bapandapek di ma bana lataknyo Tawalisi to, sarato antah batua antah indak curito Ibnu Batutah tantang Urduja. Manuruik Ibnu Batutah, antaro Tawalisi jo Cino kok ditampuah jo balayia ka mamakan wakatu salamo tujuah baleh ari. Dek karano tu banyak pandapek manganai di ma tampek Tawalisi tu barado, ado nan manyangko di Pilipina, Malaysia Timua, di Kalimantan Utara, Sulawesi Utara, Indocino, atau Cino Salatan. Salain itu ado pulo ahli nan bapandapek baso curito tu adolah legenda abaik patangahan sajo, sarupo curito Saribu Satu Malam.

Pado akia abaik ka-19, Putri Urduja jo Tawalisi mulai dipandang jo dipromosikan dek sajarawan Pilipina (antaro lain dek Jose Rizal, A.B. Meyer, jo Austin Craig) sabagai pahlawan padusi nan baasa dari Pangasinan di Pulau Luzon, Pilipina Utara. Kadiaman gubernur Pangasinan dinamoan *[[Urduja House]]* (rumah Urduja).

## Budaya moderen
Legenda putri ko alah babarapo kali diangkek sabagai tema pilem di Pilipina, antaro lain:
* *Princess Urduja* (Putri Urduja) adolah namo pilem petualangan nan dibuek taun 1942
* *Urduja* adolah namo pilem animasi nan dibuek taun 2008

## Rujuakan
Tuntang, Semarang

**Tuntang** adolah sabuah kecamatan di Kabupaten Semarang, Jawa Tengah, Indonesia.

## Agrowisata Tlogo Tuntang
**Agro Wisata Tlogo Tuntang** talatak di Dusun Delik, Kecamatan Tuntang, Kabupaten Semarang. Dengan laweh sakitar 415 hektar, Agro Wisata Tlogo Tuntang mamiliki babarapo koleksi tanaman nan manjadi unggulan, di antaranyo karet, kopi, cengkeh dan tanaman buah lainnyo. *Plantation tour* nan mamikek di alam nan asri dan sajuak. Tlogo dikana jo makanan Gecok atau masakan nan baaroma khas dagiang kambiang jo bumbu padeh

## Pambagian administratif
Kacamatan iko tabagi ateh 16 desa antaro lain
* Candirejo,
* Delik,
* Gedangan,
* Jombor,
* Kalibeji,
* Karang Anyar,
* Karang Tengah,
* Kesongo,
* Lopait,
* Ngajaran,
* Rowosari,
* Sraten,
* Tlogo,
* Tlompakan,
* Tuntang, dan
* Watuagung.

## Pranala lua
* (Indonesia) Wisata Alam
Karangtengah, Tuntang, Semarang

**Karangtengah** atau **Karang Tengah** adolah sabuah desa nan ado di kecamatan Tuntang, Kabupaten Semarang, Provinsi Jawa Tengah, Indonesia.

## Rujuakan
Tuntang, Tuntang, Semarang

**Tuntang** adolah sabuah desa nan ado di Kecamatan Tuntang, Kabupaten Semarang, Provinsi Jawa Tengah, Indonesia.

## Rujuakan
New Delhi

**New Delhi** (bahasa Hindi: नई दिल्ली, bahaso Punjabi: ਨਵੀਂ ਦਿੱਲੀ) adolah ibu kota dari India, dan bagian dari Wilayah Ibu Kota Nasional Delhi. Delhi marupokan tampek pamarentahan liberal demokrasi tagadang di dunia. New Delhi adolah metropolis tagadang katigo di India. Awal pandiriannyo sabagai ibu kota dari India Britania. Panduduaknyo bajumlah 10 Juta jiwa.

New Delhi adolah kota nan mudah dijalajahi karano jalan-jalanyo dirancang jo cermat sabalun pambangunan gaduang dimulai pado taun 1903. Jalan rayo utamonyo adolah Raj Path.



## Rujuakan

## Liek pulo
* Mumbai

## Pranala lua
* (Inggirih) Situs resmi
Manipur

**Manipur** (Bengali: মণিপুর, Hindi: मणिपुर), adolah sabuah nagara bagian di wilayah timur lauik India. Manipur dikaliliangi dek nagara bagian Nagaland di utara, Mizoram di selatan dan Assam di barat. Sadangkan di bagian timur, Manipur mamiliki parbatasan internasional dangan nagara Myanmar.

## Liek pulo
* Manipuri dance
* Court Chronicle of The Kings of Manipur: The Cheitharon Kumpapa; Original Text, Translation And Notes 33-1763 Ce, trans. Saroj Nalini Parratt (London: Routledge, 2005).

## Catatan

## Pranala lua
* (Inggirih) E-Pao!
* (Inggirih) E-Pao kanal Manipur
* (Inggirih) Kangla Online 
* (Inggris) Manipur Online 
* (Inggris) Situs Resmi Pemerintah Manipur
* (Inggris) Manipur Online
* (Inggris) Manipur Freedom: Iron sharmila Channu's Hungerfast against AFSPA 
* (Inggris) Sejarah Manipur 
* (Inggris) Voice of Northeast India
* (Inggris) Manipur - Warisan Budaya
* (Inggris) The Sangai Express - Situs surat kabar berbahasa Inggris
* (Inggris) Poetry in Manipuri - Meitei Mayek

Pewdiepie
Bani Tsaqif

**Bani Tsaqif** () adolah salah satu kabilah Arab nan pantiang, nan marupoan panduduak utama kota Tha'if, ciek kota di Arab Saudi. Para katurunan kabilah ko acok mamakai namo panggilan (*nisbah*) *Ats-Tsaqafi* (الثقفي). Maso kini, salain di Tha'if jo Arab Saudi, kabilah ko lai banyak taseba pulo di nagara-nagara Arab lainnyo, sarupo di Suriah, Libanon, Masia, Tunisia, Aljazair, Maroko, Yordania, Irak, sarato di Provinsi Hatay in Turki jo di Iran.

Bani Tsaqif adolah katurunan dari Qasiyy bin Munabbih bin Bakr bin Hawazin, iyolah salah surang katurunan dari Bani Hawazin. Inyo babini anak dari Amir bin al-Zarib al-Adwani, surang pamimpin Wadi Wajj (namo lamo Tha'if), dan sajak tu mandapek sabuikan "Tsaqif" (aratinyo bijak, mudah paham). Pado maso pra Islam, Bani Tsaqif tabagi jadi duo kalompok, iyolah Bani Malik jo Ahlaf. Katiko tu untuak manjago kasaimbangan politik, mangambangkan ekonomi, jo manjago kaamanan kota Tha'if, Bani Malik manjalin ubuangan arek jo Bani Hawazin, sadang Ahlaf manjalin ubuangan arek jo Bani Quraisy.

Bani Tsaqif dikunjuangi dek Nabi Muhammad pado akia bulan Syawal taun kasapuluah satalah baliau mamuloi dakwahnyo. Nabi Muhammad saaik tu datang ka para pamuko Bani Amr bin Umair, salah satu dari kalompok Ahlaf. Namun upayo patamo tasabuik gagal. Bani Tsaqif pado maso tu mamuja patuang Al-Laata.

Dalam pangapungan kota Tha'if salamo labiah kurang sapuluah ari satalah Parang Hunain, Bani Tsaqif jo Bani Hawazin dapek batahan. Namun, pindahnyo Bani Tsaqif masuak Islam tajadi indak lamo sasudahnyo, iyolah satalah Parang Tabuk. Pamimpin Bani Tsaqif nan patamo nan masuak Islam adolah Urwah bin Mas'ud, namun mati syahid dibunuah dek kaumnyo surang nan manulak diimbau masuak Islam. Dek cameh karano lah mambunuah Urwah, kaum Bani Tsaqif mautuih lai anam urang pamimpin kabilah lainnyo, nan kudian tingga di Madinah salamo babarapo wakatu untuak mampalajari Islam. Satalah tu anam pamimpin Bani Tsaqif baliak ka Tha'if dan manjalehan ka kaumnyo, inggo akianyo kasadonyo urang Bani Tsaqif pun masuak Islam. Ateh parentah Nabi Muhammad, mangko patuang Al-Laata kudian dihancuaan dek utusan kaum Muslimin dari Madinah, iyolah Abu Sufyan bin Harb jo Mughirah bin Syu'bah.

Badasa hadits riwayaik Abu Hurairah jo Ibnu Abbas, dari tujuah dialek bahaso Arab (*sab'ah ahruf*) di ma Al-Qur'an pado awanyo baturunan, salah satunyo adolah dalam dialek Bani Tsaqif.

## Tokoh
* Al-Hajjaj bin Yusuf ats-Tsaqafi
* Al-Harits bin Kaldah ats-Tsaqafi
* Al-Hurr bin Abdurrahman ats-Tsaqafi
* Al-Mughirah bin Syu'bah ats-Tsaqafi
* Isa bin Umar ats-Tsaqafi

## Rujuakan
Genting Highlands

**Genting Highlands** atau **Tanah Tinggi Genting** (2000 m di ateh muko lauik) adolah puncak gunuang dari pagunuangan Titiwangsa di Malaysia sarato manjadi tampek resort takana jo namo nan samo. Barado di parbatasan nagara bagian Pahang jo Selangor, tampek ko dapaik dicapai dangan satu jam jo roda ampek dari Kuala Lumpur atau malalui kereta gantung Genting Skyway nan saat ko marupokan nan tacapek di dunia dan tapanjang di Asia Tenggara).

Genting Highlands didirikan oleh Lim Goh Tong dari Fujian, Cina pado awal taun 1960-an. Sajak tu, Genting Highlands bakambang pesat dan manghasilkan parusahaan-parusahaan lainnyo di bawah Genting Bhd, sarupo parusahaan karateh, stasiun pambangkik tanago listrik, parusahaan parkabunan, parumahan, parusahaan minyak, kapal pesiar, dll.

## Fasilitas

Dikakan sabagai Las Vegas-nyo Malaysia, tampek ko marupokan satu-satunyo tampek bajudi daratan nan legal di Malaysia sarato dioperasikan oleh Genting Malaysia Bhd, anak parusahaan Genting Group atau Genting Bhd. Resort ko mamiliki pulo babarapo hotel yaitu Hotel Genting Grand, Hotel Highlands, Hotel Resort, Hotel Genting SkyWorlds, Awana Genting, dan Hotel First World. Hotel First World mamiliki 6.118 kamar, manjadikannyo hotel kaduo tagadang di dunia saat ko. Fasilitas lainnyo ko adolah *theme park*, lapangan golf, mall perbelanjaan, simulator *sky diving*, hall konser dan masih banyak lai

## Kagiatan
Satiok taunnyo, Genting Highlands manjadi lokasi finish dari pacu sapeda Tour de Langkawi. Etape di siko manjadi etape dangan tanjakan tapanjang (30 km) dalam balap sepeda. Di bawah bukik tadapek kuil Chinese nan dinamokan Kuil Chin Swee dan musajik untuak muslim nan dinamokan Masjid Yayasan Mohammad Noah.

Genting Highlands dipiliah manjadi *World's Leading Casino Resort in Nov 2005* oleh World Travel Awards.

## Cuaco
Cuaco di Genting Highlands relatif sajuak dangan temperatur indak labiah dari 30&nbsp;°C dan jarang turun di bawah 15&nbsp;°C satiok taunnyo.

## Pranala lua

* situs resmi Genting Highlands 
* Malaysia Travel Guide: Genting Highlands 
* Genting Highlands Information 
* Genting Highlands Casino and Theme Park 
* Genting Highlands Experience
Pulau Karimun Kecil

Koordinat: <span style="white-space:nowrap">1°9′59″LU,</span><span style="white-space:nowrap">103°23′20″BT</span>
**Pulau Karimun Kecil (Pulau Anak Karimun)**, adolah pulau talaweh Indonesia nan talatak di Selat Malaka nan babateh jo nagara Malaysia, dan marupokan wilayah dari kabupaten Karimun, provinsi Kepulauan Riau. Pulau ko barado di utara pulau Karimun jokoordinat 1° 9′ 59″ LU, 103° 23′ 20″ BT, dan dalam peta wikimapia dapek diliek pado lokasi ko. Pulau iko pulo dapek diliek dalam parjalanan ferry dari palabuahan Tanjung Balai Karimun manuju palabuahan HarborFront, Singapura.
Rajo Malewa

**Rajo Malewa** (Malayu: *Raja Melewar*), nan bagala *[[Yang di-Pertuan Besar Negeri Sembilan|Yang Dipertuan Besar Seri Menanti]]*, adolah rajo patamo katurunan Pagaruyuang nan dijapuik untuak manjadi panguaso Nagari Sembilan di Samananjuang Malayu. Rajo ko dipakiroan mamarentah antaro 1773–1795.

## Sijarah
Sajak abaik ka-16, nagari-nagari Rembau, Sungai Ujong, Johol, jo Naning di pasisia barat Samananjuang Malayu alah banyak diunyi dek rang rantau asa Minangkabau. Nagari-nagari ko kudian mamintak rajo Pagaruyuang mangirim urang untuak manjadi pamimpin di sinan. Pado taun 1677, Pagaruyuang mangirim Rajo Ibrahim untuak mamimpin nagari-nagari rang rantau Minang tu, tapi inyo indak lamo mamarentah karano tabunuah dek urang Bugih pado taun 1678.

Pado patangahan abaik ka-18, Kasultanan Johor andak malapeh palinduangannyo ateh nagari-nagari tu, dek Kumpeni Balando lah samangkin manguasoi patambangan timah nan lah banyak bakambang nagari-nagari tu. Sultan Johor maisinan nagari-nagari tu majapuik lai urang dari Pagaruyuang untuak diangkek jadi rajo di sinan. Pado taun 1773, rajo Pagaruyuang mangirim anaknyo iyolah Rajo Malewa untuak dirajoan dek panduduak nagari-nagari tu. Datangnyo Rajo Malewa sato mambao juo ranji (*teromba*) silsilah dari Pagaruyuang, bukti asa-usua nan asali, nan kudian disatujui dek Sultan Johor jo Balando untuak dirajokan di Nagari Sembilan sabagai *Yang Dipertuan Besar*.

Walau lah rasmi dikirim dek Pagaruyuang jo disatujui dek Johor jo Balando, Rajo Malewa indak lansuang dapek mamimpin karano ado saingan nan alah tibo labiah daulu di sinan, iyolah Rajo Khatib. Rajo Khatib ko sasungguahnyo adolah urang nan dikirim dek Pagaruyuang untuak mampasiapkan kadatangan Rajo Malewa, tapi inyo mangaku dirinyo surang nan diutuih untuak manjadi rajo. Pamimpin nagari Ulu Muar, iyolah Datuak Naam, picayo dek kato Rajo Khatib, bahkan maambiak jadi minantunyo. Kutiko Rajo Malewa akianyo tibo juo di sinan, tajadilah paparangan antaro pandukuangnyo jo pandukuang Rajo Khatib, nan ma akianyo Rajo Khatib jo pandukuangnyo dapek dikalahkan.

Rajo Malewa kudian mambuek istanonyo di Seri Menanti, nan inggo kini tatap jadi ibukota Nagari Sembilan. Kasambilan nagari, atau disabuik juo jo namo *luak*, nan asanyo mandukuang Rajo Malewa adolah Rembau, Sungai Ujong, Johol, Naning, Segamat, Jelebu, Jelai, Ulu Pahang, jo Kelang.

Satalah wafaiknyo, Rajo Malewa digantian dek Rajo Itam. Rajo Itam ko adolah rajo nan dijapuik juo dari Pagaruyuang dek panduduak Nagari Sembilan. Salain tu, Rajo Itam lah minantu juo ka Rajo Malewa, dek kawin jo anak padusinyo.

## Caliak pulo
* Istano Seri Menanti
* Nagari Sembilan

## Rujuakan
Pulau Bengkalis

**Pulau Bengkalis** adolah sabuah pulau di Provinsi Riau,  marupokan pulau utamo pulo dari Kabupaten Bengkalis. Dima pusaik pamarentahan daerah kabupaten Bengkalis barado. Pulau ko babatasan jo Selat Malaka di bagian Timur, Utara dan Barat, dam Selat Bengkalis pado bagian Salatannyo.

Pulau iko mamliki kontur nan rato dan sabagian gadang marupokan lahan gambut. Vegetasi sabagian gadang adolah tanaman tropis khas hutan gambut. Pohon sarupojo bakau, rotan dan karet banyak ditamui. Pantai nan mangaliliangi pulau ko marupokan pantai balumpua dan manjadi habitat salah satu hewan khas nyo iyolah ikan Tembakul (Oxudercinae). Sumber aie sabagian gadang marupokan aie "redang", iyolah aie nan bawarno kamerahan akibaik tanah gambut.

Panduduak pulau Bengkalis sabagian gadang takumpua pado Kota Bengkalis nan talatak pado bagian selatan pulau, bahadokan jo pulau sumatera dan tapisah dek selat sampik iyolah selat Bengkalis. Sabagian lainnyo tasabar marato pado pulau Bengkalis nan tadiri dari desa-desa nan sudah terkoneksi jo jalan nan cukuik baiak.

Transportasi ka pulau Bengkalis hanyo dapek dilakukan lawaik lauik. Titik tadakek jo pulau Bengkalis dari pulau Sumatera adolah Kota Sei. Pakning. Kapa Ro-Ro tasadio untuak manghubuangkan kaduo Kota iko dan marupokan pintu untuak warga Bengkalis untuak bapaian ka Sumatera. Salain itu, tadapek kapa capek raguler nan manghubuangkan Bengkalis jo kota-kota lain sarupojo Dumai, Selat Panjang, Tanjung Balai Karimun, Pekanbaru jo Batam. Palayaran internasional tasadio pulo nan barupo ferry capek reguler dari Bengkalis ka Malaka. Airport balum tasadio di Pulau ko, akses liwaik udaro hanyo dapek ditampuah jo manggunokan Helikopter.

## Liek Pulo
* Kabupaten Bengkalis
* Kota Terubuk
* Bengkalis, Bengkalis
* Terubuk
Arosuka (kota)

**Arosuka** adolah sabuah kota ketek nan marupokan ibu kota dari Kabupaten Solok. Arosuka adolah kependekan dari Kayu Aro jo Sukarami. Kota iko lokasinyo di Nagari Batang Baruih Kecamatan Gunuang Talang, karano itu posisi Arosuka sabagai Ibukota Kabupaten biasonyo labiah mudah dijangkau dari kecamatan-kecamatan nan ado. Pamindahan Ibukota Kabupaten Solok ka Arosuka diadokan pado taun 2003 pado maso pamarentahan Bupati Gamawan Fauzi.

## Rujuakan

## Pautan lua
* (Indonesia) Arosuka
Pulau Sentosa

**Sentosa** (dahulu **Pulau Belakang Mati**) adolah namo sabuah pulau di Singapura nan takana sabagai tampek balibua.

Pulau iko marupokan salah satu lokasi talataknyo simbol nagara Singapura, Merlion. Laweh wilayah Sentosa makin hari makin batambuah karano Singapura mareklamasikan wilayahnyo jo mangimpor pasir dari teritorial Kepulauan Riau, Indonesia.

Pulau Sentosa dibagi manjadi Ampek wilayah nan masiang-masiang manggambar\kan zona hiburan nan babedo-bedo.
# Imbiah Lookout: kabanyakan diisi dek tampek-tampek balaja nan ramah untuak anak-anak sarupojo Discover of Singapore, taman kupu-kupu, dll
# Siloso Point: barisi babarapo taman bawah lauik
# Pantai: kagiatan nan banyak dilakukan disiko sarupojo bajamua sarato bamain basam kaluargo di pantai.
# Resort World Sentosa: inko adolah lokasi banyak tampek hiburan manyanangkan salah satunyo adolah Universal Studio Singapore.

## Caro ka Sentosa
* Malalui Sentosa Express :Talatak di VivoCity (Lobby L, Level 3), manyadiokan akses mudah ka Sentosa, HarbourFront Center dan Stasiun St. James Power.
* Malalui MRT : Naik MRT ka Stasiun HarbourFront dan pai ka VivoCity ( Level 3 ) dan naik Sentosa Express.
* Malalui MRT dari Stasiun HarbourFront, awak dapek mambayia sakita 4 Dollar Singapore/Pax/Return
* Malalui Bus Sentosa bawarno kuniang.
* Malalui kareta gantuang.

## Foto
Berkas:Wahana Wave House Sentosa Singapore.JPG|Wahana Wave House di Sentosa
Berkas:Wahana Wave House Singapore.JPG|Bagian lain dari Wahana Wave House

## Pranala lua
* (Inggirih)
Si Inthrathit

**Si Inthrathit** (Thai: ศรีอินทราทิตย์; Malayu: *Sri Indraditya*), adolah salah surang pamimpin suku bangso Thai, nan kudian mandirian Karajaan Sukhothai jo manjadi rajonyo nan patamo. Karajaan Sukhothai tasabuik badiri pado patangahan patamo abaik ka-13, iyolah satalah bangso Thai baasia lapeh dari panjajahan bangso Khmer. Karajaan Sukhothai tu kudian taruih bakambang di bawah katurunan Si Inthrathit, antaro lain malalui panikahan jo kaluarga panguaso Thai lainnyo dari daerah lain, sarato malalui agamo Buddha Theravada nan samo dianuik jo sadonyo suku bangso Thai.

## Pajuangan
Catatan-catatan lamo bangso Cino manyabuikan baso pado awanyo, tadapek babarapo kalompok wilayah nan diunyi dek suku-suku bangso Thai. Labiah kurang suku-suku tu taseba di area nan kini barado di sabalah utara Myanmar, sabalah selatan Provinsi Yunan di Cino, sabalah timur Assam di India, iyolah wilayah Siam lamo.

Si Inthrathit awanyo adolah salah surang panguaso wilayah suku bangso Thai tu, nan barado di bawah kakuasoan bangso Khmer (kini suku mayoritas paunyi nagara Kamboja). Namo asali Si Inthrathit sabalun batahta di Sukhothai adolah **Khun Bang Klang Hao**. Khun Bang Klang Hao basamo para kapalo suku Thai lainnyo manggabuangan pasukan mareka jo bajuang untuak dapek lapeh dari panjajahan bangso Khmer, nan lah lamo manguasoi babagai wilayah nan diunyi dek suku bangso Thai.

Taun 1238, Si Inthrathit mandirian karajaan nan dinamoinyo *Sukhothai*, nan aratinyo 'tabiknyo kabahagiaan'. Karajaan tu dibangunnyo di dataran tanah liek di tapi batang aia Yom, nan manjadi ibukota lamo Sukhothai. Karajaan tu taruih bakambang salamo labiah kurang 100 taun inggo mancapai laweh nan ampia sarupo jo wilayah nagara Thailand kini ko, sabalun digantian dek karajaan bangso Thai nan baru di sabalah selatan, iyolah Karajaan Ayutthaya.

Manuruik Prasasti Rajo Ram Kamhaeng, nan dibuek kiro-kiro taun 1292-93, tasabuik baso Si Inthrathit manikah jo Nang Suang. Anak kaduonyo ado limo, laki tigo padusi duo. Anak laki tatuo maningga samaso paja ketek, nan kaduo banamo Ban Muang, jo nan katigo Ram Kamhaeng. Ram Kamhaeng mangabdi ka apaknyo Si Inthrathit samaso iduiknyo, kudian ka abangnyo Ban Muang nan manggantian kaduduakan apaknyo, satalah tu tahta Sukhothai dipacik dek Ram Kamhaeng surang sabagai rajo nan katigo.

## Katurunan
Barikuik iko rajo-rajo Sukhothai dari Dinasti Ruang, nan marupoan katurunan Si Inthrathit, sbb.:
* Rajo Si Inthrathit (k. 1238)
* Rajo Ban Muang (k. 1279)
* Rajo Ram Khamhaeng (1279-1298)
* Rajo Loethai (1298-1323)
* Rajo Ngua Namthom (1323-1347)
* Rajo Lithai (1347-1363)
* Rajo Luethai (1363-1399)
* Rajo Saileuthai (1400-1419)
* Rajo Borommapan (1419-1438)

## Rujuakan
Bukhara

**Bukhara** marupokan kota nan talatak di sabalah tangah Uzbekistan. Panduduaknyo bajumlah 247.000 jiwa (2005). Kota ko mangalami maso kajayaannyo pado abaik ka-9 M sampai abaikk ka-13 M sabagai pusaik paradaban Islam jo padagangan di Asia Tangah, di sampiang Samarkand. Kota ko juo marupokan tampek kalahiran dari Imam Bukhari, pariwayaik jo ahli hadis. Pado taun 1220 M, tentara Mongol, di bawah pimpinan Jenghis Khan manaklukkan Bukhara jo mambaka kota tasabuik, sahinggo Bukhara indak parnah bangkik lai subagai pusek paradabanjo padagangan. Kota ko tamasuak dalam Situs Warisan Dunia UNESCO. Kota ko marupakan kota kelahiran Imam Bukhari.

## Sijarah
Kota Bukhara alah dihuni dek manusia sajak 5000 taun silam. Kota ko sandiri mamiliaki sijarah 2500-tahun. Kakaisaran di Persia kuno di Bukhara pamukiman patamo dalam pengawasan wakatu nan lamo, batapatan jo periode migrasi bangso Arya.

Asumsi tantang asa usua namo Bukhara, tanah nan subur, bararti Sogdian tua *βuxārak* , nan marupoan namo sabauh Zoroaster Persia Bukhari, nan bararti sumber dari informasi , atau arti dari biara Vihara Sanskerta Buddha di dalam bantuak kato barasa. Nama abaik diperkirakan Buxārā 4-5 awal pertambangan tembaga dari koin, dan Prasasti Sogdian (pwγ'r) dan Puxar (pwx'r) dan Prasasti Ash gin nan paliang pantiang dan menarik (abad ka-8 awal) nan manyabuik kota iko Buqar (buqar). Karena itu inyo disabuik Buxārā kota, dan sabalunnyo banamo بنجكث Banuğkath.